

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Zīlāni, Krustpils novads

Nr.48 .

20.02.2018. Prot. Nr.8.

**Par Zemgales plānošanas reģiona attīstības padomes dalībnieku**

**pieredzes apmaiņas vizītes organizēšanu uz**

**Stara Zagora reģionu Bulgārijā**

Lai nodrošinātu Zemgales plānošanas reģiona (ZPR) attīstības padomes kapacitātes paaugstināšanu, saskaņā ar ZPR 2018. gada Darba plānu un noslēgtajiem līgumiem starp ZPR un Zemgales pašvaldībām, pamatojoties uz Reģionālās attīstības likuma 171. panta 1.daļas 3. punktu, Zemgales plānošanas reģiona attīstības padome **n o l e m j:**

1. Uzdot ZPR administrācijai organizēt Zemgales plānošanas reģiona attīstības padomes dalībnieku pieredzes apmaiņas vizīti uz Stara Zagora reģionu Bulgārijā, ar mērķi iepazīties ar Stara Zagora apgabala vietējo pašvaldību (gan pilsētas, gan lauku) funkcijām, finansēšanas kārtību, apzināt kopējo sadarbības projektu iespējas un iespējamos sadarbības partnerus uzņēmējdarbības attīstības jomā .
2. Piešķirt 25 000,00 EUR no pašvaldību dotācijas budžeta līdzekļiem vizītes organizēšanai.
3. Kontroli par lēmuma izpildi uzdot ZPR izpilddirektoram Valdim Veipam.

Padomes priekšsēdētājs A.OKMANIS

*Izsūtīt: lietā.*